**Vlada Republike Hrvatske** (obično se naziva **hrvatska vlada** ili samo **Vlada**) obavlja izvršnu vlast u Republici Hrvatskoj u skladu s Ustavom i zakonima.

Vladu Republike Hrvatske čine njezin predsjednik (često se naziva i premijer), potpredsjednici i ministri.

Djelokrug Vlade Republike Hrvatske propisan je prije svega Ustavom Republike Hrvatske, a način rada, odlučivanje i vrste akata koje Vlada donosi propisuju se zakonom i poslovnikom.

Sjedište Vlade je u Zagrebu, u Banskim dvorima na Trgu sv. Marka, a vladini Uredi su razmješteni na nekoliko lokacija u gradu.

Djelokrug
---------

**Vlada Republike Hrvatske** (članak 112. Ustava RH):

* predlaže zakone i druge akte Hrvatskom saboru,
* predlaže državni proračun i završni račun,
* provodi zakone i druge odluke Hrvatskoga sabora,
* donosi uredbe za izvršenje zakona,
* vodi vanjsku i unutarnju politiku,
* usmjerava i nadzire rad državne uprave,
* brine o gospodarskom razvitku zemlje,
* usmjerava djelovanje i razvitak javnih službi,
* obavlja druge poslove određene Ustavom i zakonom.

Vlada pored toga, u okvirima svojih ovlasti donosi uredbe, upravne akte i rješenja o imenovanju i razrješenju dužnosnika i državnih službenika. Vlada odlučuje u slučaju sukoba nadležnosti državnih ustanova, daje odgovore na zastupnička pitanja, utvrđuje prijedloge zakona i drugih propisa, daje mišljenje na zakone i druge propise te donosi strategije razvoja gospodarskih i društvenih djelatnosti.

Ustrojstvo Vlade
----------------

Vladu čine predsjednik, potpredsjednici i ministri.

### Uži kabinet

Zgrada Vlade Republike Hrvatske u Zagrebu
**Uži kabinet** čine predsjednik i potpredsjednici Vlade. Na sjednicu Užeg kabineta Vlade mogu se pozvati ministri i drugi članovi Vlade koje odredi predsjednik. Obično se na sjedicu Užeg kabinet pozivaju ministri iz onih resora iz čijeg djelokruga dolaze pitanja koja se raspravljaju na sjednici Užeg kabineta.

Uži kabinet Vlade odlučuje o pitanjima iz njena djelokruga, posebno onima koja se odnose na vitalne interese Republike Hrvatske, na ugroženost neovisnosti i jedinstvenosti Republike Hrvatske te na elementarne nepogode. Sjednice Užeg kabineta nisu javne.

Iznimno u slučaju kad se Vlada ne može sastati u doba ratnog stanja ili neposredne ugroženosti neovisnosti, jedinstvenosti Republike Hrvatske te velikih prirodnih nepogoda, Uži kabinet Vlade odlučuje o pitanjima iz djelokruga Vlade. Tako donesene odluke Užeg kabineta Vlade potvrđuju se na prvoj sljedećoj sjednici Vlade. 

Uži kabinet odlučuje većinom glasova svih članova Užeg kabineta. U slučaju podijeljenih glasova odlučuje glas predsjednika Vlade.

### Ured predsjednika Vlade

U Vladi je ustrojen **Ured predsjednika**.

Ured predsjednika Vlade obavlja stručne, protokolarne i administrativne poslove za potrebe predsjednika.

### Tajništvo Vlade

**Tajništvom Vlade** upravlja tajnik. Trenutno dužnost tajnice Vlade vrši Jagoda Premužić. Tajnik Vlade usklađuje rad ureda, agencija, direkcija i drugih stručnih službi Vlade, pomaže predsjedniku Vlade u pripremanju sjednica i u drugim poslovima Vlade. Tajnik ima zamjenika i pomoćnike.

### Radna tijela Vlade

Radi davanja mišljenja, prijedloga i stručnih obrazloženja o pitanjima iz djelokruga Vlade, Vlada ovim osniva svoja stalna radna tijela, a posebnim odlukama može osnivati i povremena radna tijela.

Stalna radna tijela Vlade jesu:

* Koordinacija za društvene djelatnosti i ljudska prava;
* Koordinacija za gospodarstvo;
* Koordinacija za unutarnju i vanjsku politiku;
* Komisija za odnose s vjerskim zajednicama;
* Kadrovska komisija;
* Administrativna komisija.

Uredi Vlade Republike Hrvatske
------------------------------

* **Ured predsjednika Vlade Republike Hrvatske**
* **Ured za odnose s javnošću**
* **Ured za protokol Vlade Republike Hrvatske**
* **Ured za javnu nabavu**
* **Ured za ljudska prava**
* **Ured za nacionalne manjine**
* **Ured za opće poslove Hrvatskog sabora i Vlade Republike Hrvatske**
* **Ured za ravnopravnost spolova**
* **Ured za socijalno partnerstvo**
* **Ured za suzbijanje zlouporabe opojnih droga**
* **Ured Vlade Republike Hrvatske za unutarnju reviziju**
* **Ured za zakonodavstvo**

Način rada, odlučivanje i vrste akata Vlade RH
----------------------------------------------

### Način rada

Vlada donosi odluke na sjednicama, na kojima su prisutni njezini članovi. Vlada može zasjedati ako je sjednici nazočna većina članova Vlade. Sjednice su javne, ali Vlada može odlučiti da o pojedinim pitanjim raspravlja i odlučuje bez prisutnosti javnosti (tzv. na zatvorenom djelu sjednice).

Sjednice Vlade saziva njezin predsjednik, koji im ujedno i predsjedava (utvrđuje dnevni red, daje riječ prisutnim članovima Vlade, poziva na glasovanje o točkama dnevnog reda i sl.).

### Odlučivanje

Vlada odlučuje natpolovičnom većinom glasova svih članova Vlade. 
Vlada odlučuje dvotrećinskom većinom svih članova Vlade kad nadležnim državnim tijelima predlaže:

* promjenu Ustava Republike Hrvatske,
* udruživanje ili razdruživanje s drugim državama,
* promjenu granica Republike Hrvatske,
* raspuštanje Hrvatskoga sabora,
* raspisivanje državnog referenduma,
* djelovanje oružanih snaga Republike Hrvatske van njenih granica.

### Akti Vlade

Akti Vlade RH su: uredbe, poslovnik, odluke, zaključci i rješenja. Vlada donosi uredbe u skladu s Ustavom i zakonom. Pitanje koje se ne uređuju uredbom, rješavaju se odlukom, zaključkom ili rješenjem.

**poslovnikom** se uređuje ustrojstvo i način rada i odlučivanje Vlade;
**odlukom** se uređuju pojedina pitanja iz nadležnosti Vlade ili određuju mjere, daje suglasnost ili potvrđuju akti drugih tijela i pravnih osoba, te odlučuje o drugim pitanjima o kojima se ne donosi propis;
**zaključkom** se utvrđuju stajališta Vlade u pitanjima provedbe utvrđene politike te određuju zadaće tijelima državne uprave;
**rješenjem** se odlučuje o imenovanjima i razrješenjima te o drugim pojedinačnim stvarima iz djelokruga Vlade.

Odnos Vlade RH i Hrvatskog sabora
---------------------------------

Vlada je odgovorna Hrvatskom saboru.

Predsjednik i članovi Vlade zajednički su odgovorni za odlu­ke koje donosi Vlada, a osobno su odgovorni za svoje područje rada.

Aktualna vlada
--------------

*Glavni članak: Trinaesta Vlada Republike Hrvatske*
Od 22. siječnja/januara 2016. predsjednik Vlade je Tihomir Orešković. Potpredsjednici Vlade su Tomislav Karamarko i Božo Petrov. Vladu čine Hrvatska demokratska zajednica, Most nezavisnih lista i nekoliko nezavisnih uključujući i premijera.

Članovi Vlade| Ministarstvo | Ministar | Od | Do | Stranka |
| --- | --- | --- | --- | --- |
| **Ured predsjednika Vlade** |
| Predsjednik | Tihomir Orešković | 22.1.2016. | *trenutno* |  | Nezavisni |
| **Potpredsjednici Vlade** |
| Prvi potpredsjednik Vlade | Tomislav Karamarko | 22.1.2016. | *trenutno* |  | HDZ |
| Potpredsjednik Vlade | Božo Petrov | 22.1.2016. | *trenutno* |  | MOST |
| **Ministri** |
| Ministar vanjskih i europskih poslova | Miro Kovač | 22.1.2016. | *trenutno* |  | HDZ |
| Ministrica socijalne politike i mladih | Bernardica Juretić | 22.1.2016. | *trenutno* |  | Nezavisni |
| Ministar regionalnog razvoja i fondova Europske unije | Tomislav Tolušić | 22.1.2016. | *trenutno* |  | HDZ |
| Ministar unutarnjih poslova | Vlaho Orepić | 22.1.2016. | *trenutno* |  | MOST |
| Ministar financija | Zdravko Marić | 22.1.2016. | *trenutno* |  | Nezavisni |
| Ministar obrane | Josip Buljević | 22.1.2016. | *trenutno* |  | HDZ |
| Ministar zdravlja | Dario Nakić | 22.1.2016. | *trenutno* |  | HDZ |
| Ministar pravosuđa | Ante Šprlje | 22.1.2016. | *trenutno* |  | MOST |
| Ministrica uprave | Dubravka Jurlina Alibegović | 22.1.2016. | *trenutno* |  | MOST |
| Ministar gospodarstva | Tomislav Panenić | 22.1.2016. | *trenutno* |  | MOST |
| Ministar poduzetništva i obrta | Darko Horvat | 22.1.2016. | *trenutno* |  | HDZ |
| Ministrica rada i mirovinskog sustava | Nada Šikić | 22.1.2016. | *trenutno* |  | HDZ |
| Ministar pomorstva, prometa i infrastrukture | Oleg Butković | 22.1.2016. | *trenutno* |  | HDZ |
| Ministar znanosti, obrazovanja i sporta | Predrag Šustar | 22.1.2016. | *trenutno* |  | HDZ |
| Ministar poljoprivrede | Davor Romić | 22.1.2016. | *trenutno* |  | Nezavisni |
| Ministar turizma | Anton Kliman | 22.1.2016. | *trenutno* |  | HDZ |
| Ministar zaštite okoliša i prirode | Slaven Dobrović | 22.1.2016. | *trenutno* |  | MOST |
| Ministar graditeljstva i prostornoga uređenja | Lovro Kuščević | 22.1.2016. | *trenutno* |  | HDZ |
| Ministar branitelja | Mijo Crnoja | 22.1.2016. | 28.1.2016. |  | HDZ |
| Tomo Medved | 21.3.2016 | *trenutno* |  | HDZ |
| Ministar kulture | Zlatko Hasanbegović | 22.1.2016. | *trenutno* |  | HDZ |

Poveznice
---------

***Vlada Republike Hrvatske*** na Wikimedijinoj ostavi

* Politika Hrvatske
* Predsjednik Vlade Republike Hrvatske
* Popis hrvatskih predsjednika Vlade

Vanjska poveznica
-----------------

* Službena stranica Vlade

| * p
* r
* u
Hrvatska Političke stranke u Hrvatskom saboru |
| --- |
| Hrvatski sabor | 

|  |  |
| --- | --- |
| Potpora Vlade (76) | 
* Hrvatska demokratska zajednica (61)
* Nezavisni, nacionalne manjine (5)
* Samostalna demokratska srpska stranka (3)
* Hrvatska socijalno-liberalna stranka (2)
* Hrvatska demokršćanska stranka (1)
* Hrvatska narodna stranka – Liberalni demokrati (1)
* Narodna stranka – Reformisti (1)
* Hrvatski demokratski savez Slavonije i Baranje (1)
* Nezavisna Marijana Petir (1)

 |
| Oporba / Opozicija (75) | 
* Socijaldemokrati (18)
* Socijaldemokratska partija Hrvatske (13)
* Most (8)
* Domovinski pokret (6)
* Zeleno-lijeva koalicija (6)
* Hrvatski suverenisti (4)
* Istarski demokratski sabor (3)
* Hrvatska seljačka stranka (2)
* Centar (2)
* Radnička fronta (1)
* Građansko-liberalni savez (1)
* Fokus na bitno (1)
* Hrvatska stranka umirovljenika (1)

 |

 |
| Europski parlament | 
* Hrvatska demokratska zajednica (4)
* Socijaldemokratska partija Hrvatske (4)
* Hrvatska konzervativna stranka (1)
* Nezavisan Mislav Kolakušić (1)
* Ključ Hrvatske (1)
* Istarski demokratski sabor (1)

 |